સૌરાષ્ટ્રની સૌથી મોટી ગણાતી રાજકોટની સિવિલ હોસ્પિટલમાં દર્દીઓ સાજા થાય કે નો થાય અધિકારીઓના ઘર સાજા થઇ જાય છે તે નિશ્ચિત છે મહત્વના હોદાઓ ઉપર બીરાજમાન અધિકારીઓ પોતાના હોદાનો દુરુપયોગ કરી પોતાના મળતીયાઓને કોન્ટ્રાક્ટો આપી મસમોટી મલાઈ તારવી રહ્યા છે જેનું ઉત્તમ ઉદાહરણ પરમીટ વેરિફિકેશન, બીલ કૌભાંડ સહિતનાઓ ભૂલી શકાય તેવા નથી ત્યારે વધુ એક ભ્રસ્ટાચારે મોં ફાડતા ચકચાર મચી જવા પામી છે સિવિલ હોસ્પિટલમાં તમામ ચીજવસ્તુઓના મેન્ટેનેન્સ માટે અલગથી એક ટેન્ડર તારીખ 31 જાન્યુઆરી 2019ના રોજ પ્રસિદ્ધ કરવામાં આવ્યું હતું આ ટેન્ડર કોને મળ્યું તે તો ભગવાન જાણે પરંતુ આ ટેન્ડર થકી સરકાર પાસેથી પડાવવામાં આવતા પૈસાની જરૂર ભાગબટાઈ નિયમિતપણે થઇ રહી છે તે નિશ્ચિત છે સિવિલ હોસ્પિટલમાં આ ટેન્ડર કૌભાંડની વાત કરવામાં આવે તો હોસ્પિટલની વિવિધ વોટરટેન્ક, ફર્નિચર એટલે કે બારી બારણાં, સ્ટ્રેચર, વહીલ ચેર સહિતની જે નિયમિત કામમાં આવતી હોય તેવી વસ્તુઓનું મેન્ટેનેન્સ કરવા પાછળ લાખો રૂપિયાનો ધુમાડો કરવામાં આવી રહ્યો છે એકપણ વસ્તુનું મેન્ટેનેન્સ થતું નથી અધિકારીઓ સાથેની મિલીભગતથી માત્ર બીલો પાસ કરાવી પોતાના ઘર ભરવામાં આવી રહ્યા છે ટકાવારી મુજબ દર મહિને બિલ પાસ કરીને સૌ કોઈ પોતપોતાનો ભાગ લઇ પૈસા ઘરભેગા કરી રહ્યા છે તેમજ આ હોસ્પિટલમાં હજારો દર્દીઓ સારવાર માટે આવી રહ્યા છે જેઓ સાજા થવાને બદલે વધુ બીમાર પડી રહ્યા છે જેનું કારણ એકમાત્ર હોય તો તે છે અશુદ્ધ કૂવો ટ્રોમા કેર સેન્ટરની પાછળના ભાગે આવેલ કૂવાનું પાણી આખી સિવિલ હોસ્પિટલમાં પધરાવવામાં આવી રહ્યું છે જે પાણી પીવાથી દર્દીઓ વધુ બીમારીનો ભોગ બની રહ્યા છે ભ્રસ્ટાચારીઓનો ભોગ ગરીબ દર્દીઓ બની રહ્યા છે.